ফর্মে ফিরেই ফের বেলাগাম দিলীপ ঘোষ, ভাষণে কু-কথার ছড়াছড়ি

সৌম্যজিৎ চট্টোপাধ্যায়, মেছেদা: ২০২৬ বাংলায় বিধানসভা নির্বাচন (2026 West Bengal (Election)। সেই নির্বাচনকে (Vote) পাখির চোখ করে সব রাজনৈতিক দলের নেতা-নেত্রীরাই ভোটের ময়দানে। চলতি মাসেই বিহার ভোট। এর পরে ফুল ফর্মে বাংলায় ভোটের প্রচার শুরু হয়ে যাবে। তবে এই সময় সব থেকে বড় ইস্যু এসআইআর। এই এসআইআর নিয়ে আগামীকাল রাস্তায় নামছেন মুখ্যমন্ত্রী মমতা বন্দ্যোপাধ্যায় (Chief Minister Mamata Banerjee) ।

কারণ মুখ্যমন্ত্রীর বক্তব্য, এসআইআর (SIR) আসলে সিএএ (CAA) করারই ষড়যন্ত্র। এই উত্তপ্ত পরিস্থিতিতে ফের ফুল ফর্মে দেখা গেল বিজেপি নেতা দিলীপ ঘোষকে (Dilip Ghosh)। এর আগেও দিলীপ ঘোষকে একাধিক লাগামছাড়া কথা বলতে শোনা গেছে, যা নিয়ে রাজনৈতিক মহলে বিতর্ক তৈরি হয়েছে। এবারেও সেই পথে হাঁটলেন তিনি। রাজনৈতিক ময়দান ছেড়ে এসআইআর ইস্যুতে মুখ্যমন্ত্রী মমতা বন্দ্যোপাধ্যায় ও অভিষেককে (Abhishek Banerjee) ব্যক্তিগত আক্রমণ করে বসলেন তিনি। যা নিয়ে রাজনৈতিক মহলে জোর চাঞ্চল্য শুরু হয়েছে।

পূর্ব মেদিনীপুরের (East Midnapore) মেছেদাতে (Mecheda) থেকে আক্রমণ শানালেন দিলীপ ঘোষ। তাঁর কথার আগাগোড়াই ছিল কটূক্তিতে ভরা। ”হিন্দু সনাতনী ঐক্য মঞ্চের ” পক্ষ থেকে বিজয়া সম্মেলনী আয়োজন করা হয়। উপস্থিত ছিলেন প্রাক্তন সংসদ দিলীপ ঘোষ, স্বামী সুনান্দজী মহারাজ সহ বিশিষ্টজনেরা। এদিন দিলীপ ঘোষ মঞ্চে বক্তব্য রাখতে গিয়ে তীব্র আক্রমণ করেন রাজ্যের শাসকদল তৃণমূলকে।

এই ঐক্য মঞ্চের সভা থেকেই সেই পুরনো ফর্মেই দেখা গেল বিজেপির প্রাক্তন রাজ্য সভাপতি। মুখ্যমন্ত্রী ও অভিষেককে নিশানা করে কুকথা বন্যা বইয়ে দিলেন তিনি। নাম না করে অভিষেককে নিশানা করে দিলীপ ঘোষ বলেন, একজন যুবরাজ সবার বাপের খবর নিচ্ছে, নিজের বাপকে ঠিক রাখো আগে!! যার বাপের ঠিক নেই সে উল্টোপাল্টা কথা বলে। এখানে রাজ্যের মুখ্যমন্ত্রী প্রাণের সুরক্ষা নেই তিনি আমাদের কি সুরক্ষা দেবেন কে ?

একজন যুবরাজ আছেন উনি বলছেন, অমুকের বাপ আছে অমুকের বাপের সার্টিফিকেট আছে?? আরে কার বাপের কি আছে ভাবছো কেন?? নিজের বাপকে ঠিক রাখো আগে, যার বাপের ঠিক নাই সেই এইসব উল্টোপাল্টা কথা বলে, আমাদের বাপ চোদ্দ পুরুষ এখানেই ছিল। আমরা আছি থাকব, কারও কোন ভয়ের কারণ নেই, হিন্দু হোক মুসলিম হোক যারা ঢুকে পড়েছে উটকো যাদেরকে আঁচলের তলায় রেখেছেন মুখ্যমন্ত্রী তাদের বাঁচানোর জন্য এইসব চালাকি হচ্ছে। আপনারা ঘাবড়াবেন না এস আই আর হবে। একের পর এক আক্রমণাত্মক ভঙ্গিতে বেলাগাম ভাবে তিনি বলতে থাকেন, আর ভোটও হবে, কিন্তু ওই এক কোটির বেশি ভোটটা যদি বাদ হয়, টিএমসির হাড় মাস বেরিয়ে যাবে, কিছুই থাকবে না, এক একটা বিধানসভায় ৩০ হাজার ৪০ হাজার ভোটে জিতেছে , সেখানে যদি মাইনাস হয়ে যায়, তাহলে এলাকায় ভোট কমে যাবে।

আরও পড়ুন- মুখ্যমন্ত্রীর নিজের বাড়িতে সুরক্ষা নেই, একি বলে দিলেন দিলীপ

তিনি আরও বলেন কাকদ্বীপ থেকে কুচবিহার, পুরুলিয়া থেকে দার্জিলিং পাড়ায় পাড়ায় মহিলাদের উপর অত্যাচার হচ্ছে, এতদিন সাধারণ গরিব মহিলাদের উপর হতো কেউ শুনতো না, মহিলাদের উপর ধর্ষণ হয়েছে অত্যাচার করেছে, বিকেলবেলা গেছে থানায় কমপ্লেন করতে, কমপ্লেইন লেখা তো ছেড়েই দিন রাত দশটা অবধি বসিয়ে রেখেছে। এফআইআর করাচ্ছে না।

কতক্ষণ থাকবে আবার পুলিশের থানাতেও তো রেপ হয়ে যাবে, যেমন হসপিটালে হচ্ছে, মেডিকেল কলেজে হচ্ছে, ম্যানেজমেন্ট কলেজে হয়েছে, ল কলেজে হয়েছে। মহিলাদের কোনও সুরক্ষা নেই, যিনি সুরক্ষা দিবেন মমতা ব্যানার্জি তারো সুরক্ষা নেই। তার বাড়িতেই তাকে ধাক্কা দিয়ে ফেলে দিল কপাল ফেটে গেল তিনি আমাদের কি সুরক্ষা দেবেন, যার নিজের সুরক্ষা নেই। দিলীপের কটাক্ষ পশ্চিমবঙ্গ আর জিহাদিদের হাতে চলে গেছে সে রাজনৈতিক জিহাদি হোক, ধার্মিক জিহাদি হোক, তারা মহিলাদের ভোগের জিনিস মনে পড়ছে, এখানে রাজ্যের মুখ্যমন্ত্রী প্রাণের সুরক্ষা নেই তিনি আমাদের কি সুরক্ষা দেবেন?? তাকে বাঁচাবার লোক নেই। আগুন জ্বালিয়ে দেব, ভেঙে দেবো এই সব গরম গরম কথাবার্তা এখন ইসলামিক জিহাদিরা করছে না, টিএমসির জিহাদিরা করছে। ওরাও জিহাদী এরাও জিহাদি, এরা দুজনেই পশ্চিমবঙ্গকে বাংলাদেশ বানাতে চাইছে।

দেখুন আরও খবর-